laion/Wikipedia-Exotic huggingface dataset:
מארק קלארק

מארק ויין קלארק (באנגלית: Mark Wayne Clark‏; 1 במאי 1896 – 17 באפריל 1984) היה איש צבא אמריקני שפיקד על מערכות במלחמת העולם השנייה ובמלחמת קוריאה. קלארק נולד בניו יורק לאב נוצרי אפיסקופלי ולאם יהודייה (משפחתה היגרה מרומניה) אך בילה את ילדותו ונעוריו באילינוי. ב-1917 סיים את האקדמיה הצבאית האמריקנית בווסט פוינט, ושירת בדרגת קפטן (מקביל לסרן בצה"ל) בגדוד חיל רגלים בצרפת במלחמת העולם הראשונה. הוא נפצע בקרב. בין מלחמות העולם שירת בגדוד מילואים בנברסקה. ב-1935 למד בבית הספר של צבא ארצות הברית לפיקוד ומטה, וב-1937 סיים את לימודיו באקדמיה למלחמה של צבא ארצות הברית. במהלך מלחמת העולם השנייה היה סגנו של הגנרל דווייט אייזנהאואר בפיקוד על מבצע לפיד, פלישת בעלות הברית לצפון אפריקה. בתיווכו של הדיפלומט רוברט מרפי נחת קלארק בשטח המיועד לפלישה, בנמל שרשל באלג'יריה, מסיפונה של צוללת, שבועות לפני הפלישה, ב-21 באוקטובר 1942, על מנת לנהל מגעים עם אנשי צרפת של וישי ששלטו בשטח, על מנת להקל על הכוח הפולש. קלארק היה הקצין הצעיר ביותר שקיבל דרגת לייטננט ג'נרל בשנת 1943, ועם קבלת הדרגה קיבל את הפיקוד על הארמייה החמישית של ארצות הברית, זמן קצר לפני תחילת הלחימה בחזית האיטלקית, בספטמבר 1943. הארמייה נחתה בסאלרנו במבצע אוואלאנש, והתקדמה באיטיות צפונה, אל מול התנגדות גרמנית כבדה, כשלצידה כוחות בריטים, קנדים ואחרים. בדצמבר 1944 מונה קלארק למפקד קבוצת הארמיות ה-15, שכללה כוחות בריטים ואמריקנים, ולמעשה היה למפקד כל כוחות בעלות הברית בחזית איטליה. תחת פיקודו התקדמה הארמייה צפונה, אל מול התנגדות גרמנית עיקשת, שעליה פיקד גנרלפלדמרשל אלברט קסלרינג. יש המטילים את האחריות לאיטיות הלחימה על קלארק, וטוענים כי החלטות שגויות שקיבל לא איפשרו לו לכתר ולהכניע כוחות גרמניים משמעותיים, וכי בשל כך התארכה הלחימה בשנה נוספת. קלארק, כמפקד צבא בעלות הברית באיטליה, אישר את התוכנית [דרוש מקור] שחיילי חיל המשלוח המרוקאי, שהיה תחת שליטה של הצבא הצרפתי, יפרצו את קו ההגנה הגרמני באזור לאציו, ובתום הכיבוש הנשים האיטלקיות יעמדו לרשותם במשך שלוש יממות תמימות, מה שהוביל למעשה האונס ההמוני הידוע כאונס בלאציו (1944). עם סיום המלחמה מונה קלארק למושלה הצבאי של אוסטריה ולאחר זמן מה, עם שובו לארצות הברית, למפקד הארמייה השישית של ארצות הברית. במלחמת קוריאה קיבל על עצמו קלארק את הפיקוד על כוחות האומות המאוחדות ב-12 במאי 1952, והחליף בכך את הגנרל מת'יו רידג'וויי. בתקופה זו הייתה המלחמה בקוריאה במצב של קיפאון, והתאפיינה יותר בהפצצות מן האוויר, ובניסיונות של כוחות קוריאה הצפונית והסינים לשבור את החזית הקפואה, על מנת להשיג עוד שטח ויתרונות במהלך המשא ומתן. היה זה קלארק אשר חתם על הסכם שביתת האש עם קוריאה הצפונית ב-1953. לאחר שפרש מן הצבא, שימש קלארק בין 1954 ל-1955 כמנהל האקדמיה הצבאית "המצודה" (The Citadel) בדרום קרוליינה. ב-1950 וב-1954 פרסם כרכי זכרונות האחד קרוי "סיכון מחושב" והשני "מהדנובה עד היאלו". קלארק מת בשנת 1984. הוא טמון באקדמיה הצבאית "המצודה", אותה ניהל. שמו הונצח בקריאת הכביש מהיר I526 בדרום קרוליינה על שמו. נכדותיו הן השחקניות דורן קלארק (Doran Clark) ולואיז קר קלארק (Louise Caire Clark). מדיה וקבצים בנושא מארק קלארק בוויקישיתוף מארק קלארק, באתר "Find a Grave" (באנגלית) מארק קלארק, באתר אנציקלופדיה בריטניקה (באנגלית) מארק קלארק, במסד הנתונים הקולנועיים IMDb (באנגלית) מארק קלארק, באתר Discogs (באנגלית) גל פרל פינקל,המערכה על אנציו - חצי־גשר על פני תהום, כתב העת "בין המערכות" באתר צה"ל, ‏ 25 בנובמבר 2020.
1642

שנת 1642 היא השנה ה-42 במאה ה-17. זוהי שנה רגילה, שאורכה 365 ימים. 1 בינואר 1642 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 4 בינואר – מלחמת האזרחים האנגלית – המלך צ'ארלס ה-1 מתקיף את הפרלמנט 22 באוגוסט – צ'ארלס הראשון מכריז על הפרלמנט האנגלי כבוגדים; תחילתה של מלחמת האזרחים באנגליה 24 בנובמבר – אבל טסמן (Abel Janszoon Tasman) מגלה את האי שמאוחר יותר ייקרא על שמו – טסמניה 13 בדצמבר – אבל טסמן מגיע לניו זילנד 2 בינואר – מהמט הרביעי ("מהמט הצייד"), הסולטאן התשעה עשר של האימפריה העות'מאנית (נפטר ב-1693) 25 בדצמבר – אייזק ניוטון, פיזיקאי ומתמטיקאי אנגלי, אשר נחשב לאחד המדענים הגדולים והמשפיעים ביותר בכל הזמנים. (נפטר ב-1726/7) 8 בינואר – גלילאו גליליי, פיזיקאי וממציא (נולד ב-1564) 4 בדצמבר – הקרדינל רישלייה, מדינאי ואיש כנסייה צרפתי (נולד ב-1585) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1642 התחילה ביום י' בשבט ה'ת"ב (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-כ"ט בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1642 לפי הלוח היוליאני Nothing. ילידי 1642‎ נפטרים ב-1642‎ מדיה וקבצים בנושא 1642 בוויקישיתוף
רודריגו פלאסיו

רודריגו סבסטיאן פלאסיו (בספרדית: Rodrigo Sebastián Palacio; נולד ב-5 בפברואר 1982 בבאיה בלנקה, ארגנטינה) הוא כדורגלן ארגנטינאי המשחק בעמדת החלוץ בקבוצת הכדורגל ברשה. פלאסיו החל את הקריירה בקבוצת הורקאן, ב-2003 הוא עבר לקבוצת באנפילד מהליגה הראשונה בארגנטינה ובשורותיה ערך את הופעת הבכורה המקצוענית שלו. במדי באנפילד הפך פלאסיו לאחד החלוצים המסוכנים בליגה, הוא כבש 9 שערים ב-36 הופעות ונרכש בשנת 2005 על ידי בוקה ג'וניורס במדיה כבש 54 שערים ב-131 משחקים עד מעברו לאיטליה בקיץ 2009. עם בוקה ג'וניורס זכה פלאסיו בשתי אליפויות (אפרטורה 2005, קלאוסורה 2006), בגביע ליברטדורס (2007), בגביע סוד-אמריקנה (2005) ובשני גביעי רה-קופה סוד-אמריקנה (2005 ו-2006). בקיץ 2009 עבר לשחק בגנואה האיטלקית תמורת כשלושה מיליון יורו כמחליפו של דייגו מיליטו שנמכר לאינטר מילאנו, שם הוא שיתף פעולה עם הרנן קרספו. ב-5 בנובמבר אותה שנה כבש את שערו הראשון במדי גנואה בניצחון 2–3 נגד ליל במסגרת הליגה האירופית לשנת 2009–2010. ב-7 ביוני 2012 הודיעה אינטר על רכישתו של פלאסיו תמורת 10.5 מיליון יורו וחתימתו על חוזה עד יוני 2016. ב-8 בינואר 2016, הוארך חוזהו של פלאסיו באינטר בשנה, עד ליוני 2017. ב-17 באוגוסט 2017 חתם לעונה אחת בבולוניה. ב-18 באוגוסט 2021 חתם בברשה מהסרייה ב'. פלאסיו היה בסגל נבחרת ארגנטינה למונדיאל 2006 קופה אמריקה 2007 ומונדיאל 2014. בוקה ג'וניורס אליפות ארגנטינה - 2 (אפרטורה 2005, קלאוסורה 2006) גביע ליברטדורס - 1 (2007) גביע סוד אמריקנה - 1 (2005) גביע רה קופה סוד אמריקנה - 2 (2005, 2006) מדיה וקבצים בנושא רודריגו פלאסיו בוויקישיתוף רודריגו פלאסיו, באתר Transfermarkt רודריגו פלאסיו, באתר Soccerway רודריגו פלאסיו, באתר WorldFootball.net רודריגו פלאסיו, באתר National Football Teams רודריגו פלאסיו, באתר FootballDatabase.eu רודריגו פלאסיו, באתר ESPN
1646

שנת 1646 היא השנה ה-46 במאה ה-17. זוהי שנה רגילה, שאורכה 365 ימים. 1 בינואר 1646 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 4 באפריל – אנטואן גלן, מזרחן וארכאולוג צרפתי (נפטר ב-1715) 20 באפריל – שארל פלומיה, בוטנאי ומגלה ארצות צרפתי (נפטר ב-1704) 1 ביולי – גוטפריד וילהלם לייבניץ, מתמטיקאי ופילוסוף גרמני (נפטר ב-1716) 26 בדצמבר – אנרי, נסיך קונדה (נולד ב-1588) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1646 התחילה ביום כ"ד בטבת ה'ת"ו (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ד בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1646 לפי הלוח היוליאני Nothing. ילידי 1646‎ נפטרים ב-1646‎ מדיה וקבצים בנושא 1646 בוויקישיתוף
דייוויד פרנס

דייוויד פרנס (באנגלית: David Lorge Parnas; נולד ב-10 בפברואר 1941) הוא מדען מחשבים יהודי-אמריקאי, חלוץ בתחום הנדסת תוכנה והמפתח של תפיסת העיצוב המודולרי, שהיא הבסיס לתכנות מונחה-העצמים המודרני. נולד ב-1941 להורים יהודים שברחו מהשואה ואשר קרוביהם נרצחו בה. למד בילדותו בבית ספר עברי את יסודות הדת היהודית. בעל תואר דוקטור בהנדסת חשמל מאוניברסיטת קרנגי מלון. פרנס היה אחד הראשונים שיישמו עקרונות הנדסיים על פיתוח ועיצוב תוכנה. ידוע כמי שדוגל ביחס מעשי להנדסת תוכנה ובהפרדתה מענף מדעי המחשב. באמצע שנות השמונים היה חבר בפנל שעסק בסוגיות מחשוב של יוזמת ההגנה האסטרטגית. הוא התפטר מתפקידו, ונימק זאת בפומבי בכך שלדעתו לא יהיה ניתן לכתוב תוכנה באיכות הנדרשת למשימה כה חשובה של מניעת התקפה גרעינית. מאמרו בסוגיה זו זכה לתשומת לב רבה. בשנת 1972 פרסם פרנס מאמר בשם 'On The Criteria To Be Used in Decomposing Systems into Modules'. במאמר, הציג פרנס עקרונות חשובים בתפיסת העיצוב המודולרי, שלימים נודעו כלכידות וצימוד של רכיבי תוכנה. פרס "המחקר המובחר" של קבוצת העניין להנדסת תוכנה של ACM, ניתן בשנת 1998 עמית ACM משנת 1994. שני פרסי "המאמר המשפיע ביותר" של International Conference on Software Engineering לשנים 1991 ו-1995 פרס "המאמר הטוב ביותר" של ACM לשנת 1979 עמית IEEE משנת 2009. דייוויד פרנס, "היבטי תוכנה במערכות הגנה אסטרטגית", מעשה חושב, אפריל 1986. תרגום לעברית של Software Aspects of Strategic Defense Systems דייוויד פרנס, באתר פרויקט הגנאלוגיה במתמטיקה דייוויד פרנס, באתר dblp דייוויד פרנס, באתר גוגל סקולר דייוויד פרנס, באתר Semantic Scholar דף הבית באוניברסיטת מק-מאסטר פרופיל באוניברסיטת לימריק וקורות חיים On The Criteria To Be Used in Decomposing Systems into Modules Software Fundamentals: Collected Papers by David L. Parnas ראיון עם דייוויד פרנס
GBU-43/B MOAB

Massive Ordnance Air Blast (בראשי תיבות MOAB, בעברית: חימוש פיצוץ אווירי מסיבי; מכונה גם: "Mother Of All Bombs", בעברית: "אם כל הפצצות" או "פצצת מואב") היא פצצה מונחית אמריקאית הנחשבת לפצצה הגדולה ביותר שאינה פצצה גרעינית בארסנל החימוש האמריקני. סימון הפצצה הוא GBU-43/B; ראשי התיבות GBU הם Guided Bomb Unit - פצצה מונחית. משקלה כ-10.3 טונות. בשל גודלה, היא נישאת על ידי מטוס התובלה C-130 הרקולס או המפציץ החמקן- B-2 ספיריט. ניסויי הפצצה הראשונים נערכו לראשונה ב-11 במרץ 2003, ופעם נוספת ב-21 בנובמבר 2003, זמן קצר לפני מלחמת עיראק. תמונות הניסוי פורסמו זמן קצר לאחר מכן. הסיבה העיקרית לכך הייתה רצונה של ארצות הברית להרתיע את סדאם חוסיין, נשיא עיראק דאז, ואת צבאו. עם פרסום התמונות טען בפומבי מזכיר ההגנה של ארצות הברית דאז דונלד רמספלד: "המטרה היא להפעיל לחץ גדול כל כך, עד שסדאם חוסיין ישתף פעולה"..."אם הוא לא יסכים לשתף פעולה, המטרה היא שהיכולות של כוחות הקואליציות יהיו ברורות כל כך שיהיה גורם הרתעה אדיר שישכנע את צבא עיראק שלא להילחם נגד כוחות הקואליציה" ב-13 באפריל 2017 נעשה שימוש מבצעי ראשון בפצצה, כאשר חיל האוויר האמריקני תקף בפצצה זו מתחם תת-קרקעי של כוחות המדינה האסלאמית במחוז אצ'ין בחבל ננגרהאר באפגניסטן. הפצצה הוטלה ממטוס תובלה MC-130 הרקולס. לפי דיווח משרד ההגנה באפגניסטן, כתוצאה מהתקיפה נהרגו 94 מחבלים, הושמדו מאגר נשק ורשת מנהרות ששימשו את הארגון, ואף אזרח לא נפגע במתקפה. פצצת ה-MOAB מורכבת מתערובת מיוחדת של חומרי נפץ המכונה: Composition H6. אשר כוללת: 44% RDX 29.5% TNT 21% אבקת אלומיניום 5% שעוות פרפין 0.5% סידן כלורי תערובת חומרי הנפץ של פצצת ה-MOAB, שוקלות כ-8.5 טונות, המהוות כ-86% מהמשקל הכולל של הפצצה. צפיפות חומר הנפץ היא: 1.72 גרם לסמ"ק. ומהירות הפיצוץ היא: 7,367 מטרים לשנייה. פצצת MOAB נחשבת לנשק הלא-גרעיני העוצמתי ביותר אחרי "פצצה וואקום אווירית בעוצמה מוגברת" (Aviation Thermobaric Bomb of Increased Power), הפצצה שפיתחה בתגובה רוסיה וזכתה לכינוי "אבי כל הפצצות" (FOAB), הנחשבת לחזקה ממנה פי ארבעה. סנפירי רשת שבאמצעותן הפצצה שומרת על יציבות הפצצה בפרופיל, בבסיס חיל האוויר האמריקאי אגלין (AFB) אל ווימורטס (משמאל) המפתח של הפצצה וג'וזף פלנז (מימין) ראש צוות אב-טיפוס כשהם מסתכלים על אב-טיפוס לפני ייצור וניסוי וידאו המתעד את השימוש המבצעי הראשון בפצצה, אפריל 2017 אבי כל הפצצות מדיה וקבצים בנושא GBU-43/B MOAB בוויקישיתוף רויטרס, ‏האפיפיור על "אם כל הפצצות": "אין להשתמש במילה 'אמא' לתיאור נשק קטלני", באתר מעריב אונליין, 6 במאי 2017 MOAB באתר Designation-Systems.net (באנגלית) MOAB באתר GlobalSecurity.org (באנגלית) MOAB סרטון ניסוי של הפצצה באתר GlobalSecurity.org (באנגלית) כמה עלתה הטלת "אם כל הפצצות" למשלם המיסים האמריקני?, באתר ביזפורטל, 13 באפריל 2017 GBU-43/B "Mother Of All Bombs" - MOAB - Massive Ordnance Air Blast Bomb A Critical Diameter Study of the Australian Manufactured Underwater Explosive Composition H6 לראשונה בהיסטוריה: ארצות הברית הטילה את "אם כל הפצצות" "אם כל הפצצות": ארצות הברית הטילה באפגניסטן את הפצצה הגדולה ביותר, באתר nrg הפצצה שפותחה כדי להפחיד את סדאם, באתר ynet, 14 באפריל 2017 לראשונה: "'אם כל הפצצות' הוטלה באפגניסטן", באתר ‏מאקו‏, 13 באפריל 2017 רועי קייס, אפגניסטן: 36 הרוגים במתקפת "אם כל הפצצות", באתר ynet, 13 באפריל 2017 תיעוד: רגע הפגיעה של "אם כל הפצצות" באפגניסטן, 14 באפריל 2017 MOAB - Massive Ordnance Air Blast Bomb - GlobalSecurity.org (אנ')
1649

שנת 1649 היא השנה ה-49 במאה ה-17. זוהי שנה רגילה, שאורכה 365 ימים. 1 בינואר 1649 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 4 בינואר – אנגליה מוכרזת כרפובליקה, אחרי ניצחון הפרלמנט על המלך 30 בינואר – צ'ארלס הראשון מלך אנגליה מוצא להורג, אוליבר קרומוול הופך לשליט המדינה ג'ון בלואו, מלחין ונגן עוגב אנגלי (נפטר ב-1708) 30 בינואר – צ'ארלס הראשון מלך אנגליה (הוצא להורג) (נולד ב-1600) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1649 התחילה ביום כ"ז בטבת ה'ת"ט (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-י"ז בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1649 לפי הלוח היוליאני Nothing. ילידי 1649‎ נפטרים ב-1649‎ מדיה וקבצים בנושא 1649 בוויקישיתוף עמית סגל, 1, סיפורה של הפוליטיקה הישראלית, ראשונה, עמית סגל בע"מ, 2021, עמ' 19. (בעברית)
דניאל פרנהייט

דניאל גבריאל פרנהייט (בגרמנית: Daniel Gabriel Fahrenheit;‏ 24 במאי 1686 – 16 בספטמבר 1736) היה פיזיקאי ומהנדס גרמני שחי את רוב ימיו בהולנד. ב-1714 המציא את מדחום הכספית. בעזרת מדחום הכספית המציא בשנת 1724 את סולם המעלות הקרוי על שמו, סולם פרנהייט. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דניאל פרנהייט נולד בדנציג (אז חלק של האיחוד הפולני-ליטאי, גדנסק הנוכחית) למשפחת סוחרים גרמנים. לאחר מות הוריו, החל לעסוק במכירת סחורות לרוסיה. עקב רצונו להתקדם במדע, בשנת 1717 עבר להאג, שם פתח עסק למכירת דברי זכוכית, ברומטרים, מדי טמפרטורה וכדומה. המכשירים הראשונים שלו התבססו על מילוי אתנול, אך מאוחר יותר עבר לכספית. החל משנת 1718 הוא נתן הרצאות בכימיה באמסטרדם. בשנת 1724 הוא התקבל לחברה המלכותית. הוא נפטר בהאג. יחידות מידה על שם אישים מדיה וקבצים בנושא דניאל פרנהייט בוויקישיתוף דניאל פרנהייט, באתר אנציקלופדיה בריטניקה (באנגלית) John S. Haller, 1985, "Medical Thermometry - A Short History", History of Medicine 142 (108-116) Ewa Grodzinsky and Märta Sund Levander, "History of the Thermometer", NCBI, 2019 ערך זה הוא קצרמר בנושא מדעים ובנושא גרמניה. אתם מוזמנים לתרום לוויקיפדיה ולהרחיב אותו.
מייקל גריפין

מייקל דאגלס גריפין (באנגלית: Michael Douglas Griffin; נולד ב-1 בנובמבר 1949) היה מנהלה ה-11 של נאס"א, מ-13 באפריל 2005 ועד 20 בינואר 2009. ב-4 בדצמבר 2017 הכריז הנשיא דונלד טראמפ כי גריפין מועמד לתפקיד תת-מזכיר ההגנה לענייני מחקר והנדסה. מינויו אושר בסנאט של ארצות הברית ב-15 בפברואר 2018, ונכנס לתפקידו באורח רשמי ב-19 בפברואר 2018. גריפין נולד בעיר אברדין שבמרילנד, ונכון להיום הוא מחזיק בשבעה תארים אקדמיים. ב-1971 היה לבוגר בפיזיקה מאוניברסיטת ג'ונס הופקינס; תואר מוסמך בהנדסה ובמדעי החלל מהאוניברסיטה הקתולית של אמריקה ב-1974; תואר דוקטור להנדסת אווירונאוטיקה מאוניברסיטת מרילנד קיבל ב-1977; תואר שני בהנדסת חשמל מאוניברסיטת דרום קליפורניה קיבל ב-1979; תואר שני בפיזיקה יישומית מאוניברסיטת ג'ונס הופקינס ב-1983; תואר שני במנהל עסקים מאוניברסיטת לויולה מרילנד קיבל ב-1990 ותואר שני בהנדסה אזרחית מאוניברסיטת ג'ורג' וושינגטון השלים ב-1998. הוא אייש תפקידים מחקריים ויישומיים אחדים, בין היתר כמהנדס במחלקת פיתוח מערכות טילים של נאס"א, ראש מחלקת החלל במעבדה לפיזיקה יישומית באוניברסיטת ג'ונס הופקינס, ומנהלן הכללי של חברות טכנולוגיות אחדות העוסקות בפיתוח לווייניים וטכנולוגיות תעופה שונות. גריפין הועמד לראשות נאס"א על ידי הנשיא ג'ורג' ווקר בוש ב-14 במרץ 2005, ומינויו אושר בידי הסנאט של ארצות הברית ב-13 באפריל 2005. פרק זה לוקה בחסר. אנא תרמו לוויקיפדיה והשלימו אותו. פרק זה לוקה בחסר. אנא תרמו לוויקיפדיה והשלימו אותו. באוגוסט 2012 גריפין החל כמנכ"ל וCEO של ארגון שאפר (Schafer), חברה המספקת פתרונות טכנולוגיים לגופים ממשלתיים ואזרחיים. בדצמבר 2017 נשיא ארצות הברית דונלד טראמפ הציע את מועמדתו של גריפין להיות תת-מזכיר של מזכיר ההגנה של ארצות הברית לענייני מחקר והנדסה. מינויו אושר ב-15 בפברואר 2018.. במסגרת תפקיד זה גריפין משמש כמנהל טכנולוגיות ראשי של פרויקטי המחקר של משרד ההגנה של ארצות הברית. מדיה וקבצים בנושא מייקל גריפין בוויקישיתוף מידע נוסף על גריפין באתר נאס"א (באנגלית) מייקל גריפין, באתר אנציקלופדיה בריטניקה (באנגלית) Unknown (2012-08-14). "Schafer Corporation Appoints Michael Griffin Chairman and Chief Executive Officer". אורכב מ-המקור ב-2013-02-01. נבדק ב-2012-08-14. "Trump to nominate former NASA chief Griffin for defense undersecretary". Reuters. 2017-12-04. נבדק ב-2017-12-07. "PN1316 — Michael D. Griffin — Department of Defense". U.S. Congress. 2018-02-15. נבדק ב-2018-02-18. ערך זה הוא קצרמר בנושא אמריקאים. אתם מוזמנים לתרום לוויקיפדיה ולהרחיב אותו.
1651

שנת 1651 היא השנה ה-51 במאה ה-17. זוהי שנה רגילה, שאורכה 365 ימים. 1 בינואר 1651 לפי הלוח הגרגוריאני מקדים את 1 בינואר לפי הלוח היוליאני ב-10 ימים. כל התאריכים שלהלן הם לפי הלוח הגרגוריאני. 1 בינואר – צ'ארלס השני הוכתר גם למלך סקוטלנד 3 בספטמבר – מלחמת האזרחים האנגלית: המלך צ'ארלס השני מובס בקרב ווסטר, הקרב העיקרי האחרון במלחמה 12 ביולי – מרגריטה תרסה מספרד, קיסרית האימפריה הרומית הקדושה (נפטרה ב-1673) 6 באוגוסט – פרנסואה פנלון, משורר ותאולוג צרפתי (נפטר ב-1715) 2 בספטמבר – קסם סולטן, הייתה האישה החזקה ביותר בהיסטוריה העות'מאנית ודמות בולטת בתקופת סולטנות הנשים. תפסה עמדת כוח והשפיעה על הפוליטיקה של האימפריה העות'מאנית כשנהייתה האסקי סולטאן כפילגש המועדפת של הסולטאן העות'מאני אהמט הראשון (1590-1617) וולידה סולטאן כאמו של מוראט הרביעי (1612-1640) ואבראהים הראשון (1615-1648), וכסבתו של מהמט הרביעי (1642-1693). להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1651 התחילה ביום י"ח בטבת ה'תי"א (לעומת זאת, אותה שנה לפי הלוח הגרגוריאני החלה 10 ימים מוקדם יותר, ב-ח' בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1651 לפי הלוח היוליאני Nothing. ילידי 1651‎ נפטרים ב-1651‎ מדיה וקבצים בנושא 1651 בוויקישיתוף
קית' גלנן

תומאס קית' גלנן (באנגלית: Thomas Keith Glennan,‏ 8 בספטמבר 1905 - 11 באפריל 1995) היה המנהל הראשון של סוכנות החלל הלאומית לאווירונאוטיקה וחלל של ארצות הברית, מ־19 באוגוסט 1958 עד 20 ביוני 1961. קית' גלנן נולד באנדרלין שבדקוטה הצפונית, וב־1927 קיבל תואר בהנדסת חשמל בבית הספר המדעי שפילד של אוניברסיטת יל. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא קית' גלנן בוויקישיתוף מידע נוסף על גלנן באתר נאס"א קית' גלנן, באתר "Find a Grave" (באנגלית)
ג'יימס וב

ג'יימס אדווין ובּ (באנגלית: James Edwin Webb;‏ 7 באוקטובר 1906 – 27 במרץ 1992) היה המנהל השני של סוכנות החלל הלאומית לאווירונאוטיקה וחלל של ארצות הברית, מ־14 בפברואר 1961 עד 7 באוקטובר 1968. על שמו קרוי טלסקופ החלל ג'יימס וב. נולד לג'ון פרדריק ושרה גורהם ובּ, בטאלי הו, קרוליינה הצפונית. ב־1938 נישא לפטסי אייקן דאגלס, ונולדו להם שני ילדים. בשנת 1928 קיבל תואר ראשון בחינוך מאוניברסיטת קרוליינה הצפונית בצ'אפל היל. הוא היה סגן משנה בחיל הנחתים האמריקני ושירת כטייס בין 1930 ל־1932. בין 1932 ל־1934 שימש כמזכירו של חבר הקונגרס אדוארד פו, שייצג את אחד ממחוזות קרוליינה הצפונית. בין 1934 ל־1936 למד משפטים באוניברסיטת ג'ורג' וושינגטון והתקבל ללשכת עורכי הדין של מחוז קולומביה ב־1936. באותה תקופה עבד גם כעוזר לעורך הדין מקס גרדנר, שהיה בעבר מושל קרוליינה הצפונית. בין 1936 ותחילת מלחמת העולם השנייה, ב־1944, שירת במספר תפקידים בחברת "סְפֶּרִי גירוסקופ". עם תחילת המלחמה, חזר לשירות בחיל הנחתים. בתום המלחמה, חזר לוושינגטון ושירת כעוזר מנהלי של מקס גרדנר, שכבר היה תת־מזכיר האוצר של ארצות הברית. לאחר מהן מונה למנהל הלשכה לענייני התקציב של המשרד המנהלי של הנשיא, תפקיד בו החזיק עד 1949. לאחר מכן, ביקש ממנו הנשיא הארי טרומן לשרת כתת־מזכיר המדינה לעניינים מדיניים. כאשר ממשל טרומן הסתיים ב־1953, עזב וב את וושינגטון וקיבל תפקיד בחברת הנפט "קר־מקג'י" באוקלהומה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא ג'יימס וב בוויקישיתוף מידע נוסף על וב באתר נאס"א ג'יימס וב, באתר אנציקלופדיה בריטניקה (באנגלית) ג'יימס וב, באתר "Find a Grave" (באנגלית)
תומאס פיין (נאס"א)

תומאס אוטן פיין (באנגלית: ‏Thomas Otten Paine; ‏9 בנובמבר 1921 - 4 במאי 1992) היה מדען אמריקאי והמנהל השלישי של סוכנות החלל הלאומית לאווירונאוטיקה וחלל של ארצות הברית, מ-21 במרץ 1969 עד 15 בספטמבר 1970. עמית מחקר באוניברסיטת סטנפורד, 1947-1949; מעבדות חברת ג'נרל אלקטריק, 1949-1968; מחקרים מתקדמים בסנטה ברברה, קליפורניה, 1963-1968; סגן נשיא, ייצור כוח מפעיל קבוצתי, 1970-1973; נשיא ודירקטור בתאגיד נורת'רופ, לוס אנג'לס, 1976-1982; יו"ר אגודות תומאס פיין, לוס אנג'לס, משנת 1982; יו"ר הוועדה הארצית לחלל, 1984-1986. סמנכ"ל ומנהל המערכת הלאומית לאווירונאוטיקה וחלל, 1968-1970. בוגר תואר ראשון בהנדסה באוניברסיטת בראון, 1942. תואר שני במדעים במטלורגיה פיזית, אוניברסיטת סטנפורד, 1947. דוקטור לפילוסופיה, אוניברסיטת סטנפורד, 1949. האסטרואיד 5188 Paine שהתגלה על ידי אלינור הלין באוקטובר 1990 נקרא על שמו. דמותו של פיין הופיעה בשתי העונות הראשונות של עבור כל האנושות. מדיה וקבצים בנושא תומאס פיין בוויקישיתוף מידע נוסף על פיין באתר נאס"א Prabook, Thomas Otten Otten PAINE engineer space agency administrator (5188) Paine In: Dictionary of Minor Planet Names. Springer. 2003. doi:10.1007/978-3-540-29925-7_5033. ISBN 978-3-540-29925-7. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'יימס פלטשר

ג'יימס צ'יפמן פלטשר (בשם מלא באנגלית: James Chipman Fletcher, ‏ 5 ביוני 1919 – 22 בדצמבר 1991) היה המנהל הרביעי והשביעי של הסוכנות הלאומית לאווירונאוטיקה וחלל של ארצות הברית. כיהן בפעם הראשונה מ-27 באפריל 1971 עד 1 במאי 1977, ובפעם השנייה מ-12 במאי 1986 עד 8 באפריל 1989. ג'יימס פלטשר נולד בניו ג'רזי בשנת 1919. הוא קיבל תואר ראשון בפיזיקה מאוניברסיטת קולומביה ב-1940. לאחר שסיים את התואר הראשון, עבד כפיזיקאי חוקר בלשכה לתחמושת של הצי האמריקאי. ב-1941 היה לעמית מחקר במעבדת קרוף באוניברסיטת הרווארד. ב-1941 עבר לאוניברסיטת פרינסטון כעמית הוראה, ומאוחר יותר מונה למרצה וחוקר. בעזרת מלגה של איסטמן קודאק למד לתואר דוקטור בפיזיקה במכון הטכנולוגי של קליפורניה, וקיבל את התואר ב-1948. בתום לימודיו, פנה למחקר והוראה באוניברסיטאות הרווארד ופרינסטון. ב-1948 התחיל לעבוד בחברת יוז איירקרפט כמנהל מעבדת התאוריה והניתוח בחטיבת האלקטרוניקה. לאחר מכן עבד בחטיבת הטילים המונחים של תאגיד ראמו-וולדרידג', שהייתה אחראית על כל הטילים הבין-יבשתיים של ארצות הברית. ב-1958 ייסד את תאגיד ספייס אלקטרוניקס בגלנדייל שבקליפורניה, שהפך לתאגיד ספייס ג'נרל לאחר מיזוג עם חטיבת החלליות של אירוג'ט ג'נרל. לאחר מכן מונה לסגן נשיא למערכות בתאגיד אירוג'ט ג'נרל בסקרמנטו, קליפורניה. ב-1964 מונה לנשיא אוניברסיטת יוטה, תפקיד בו החזיק עד שמונה למנהל נאס"א ב-1971. ב-5 בינואר 1972 קיבל פלטשר מניקסון אישור להתחיל בפיתוח מעבורת החלל, ככלי התחבורה החללי העתידי של נאס"א. בנוסף, היה אחראי גם לתוכנית ויקינג, ששלחה חלליות בלתי מאוישות אל קרקע מאדים. בתקופתו גם בוצעו שתי משימות אל תחנת החלל האמריקאית סקיילאב, משימות שתוכננו עוד לפני כניסתו לתפקיד. הוא אישר גם את תוכנית וויאג'ר אל שולי מערכת השמש, ואת טלסקופ החלל האבל. הוא אישר גם את משימת אפולו-סויוז שבוצעה ב-1975, בה נפגשו בחלל לראשונה אסטרונאוטים אמריקאים וקוסמונאוטים סובייטים. אחד המניעים שלו לביצוע משימה זו היה ההשהיה הארוכה בין משימת אפולו האחרונה, ותחילת הטיסות במעבורת החלל, שתוכננה ל-1980 לאחר שעזב את נאס"א עבד כיועץ עצמאי בווירג'יניה, והיה חבר סגל אוניברסיטת פיטסבורג. בתקופה זו יעץ גם לקובעי מדיניות בנושאי תכנון מדיניות חלל. בין היתר, היה חבר וועדת ייעוץ שעסקה ביוזמת ההגנה האסטרטגית. לאחר אסון מעבורת החלל צ'לנג'ר בשנת 1986 הוא נקרא לשוב לתפקיד מנהל הסוכנות, ופיקח על שיקום נאס"א מן התאונה. במשך שנתיים ביצעה נאס"א תיקונים במאיץ הדלק המוצק שכשל בעת שיגור הצ'לנג'ר, ושינתה את מבנה ההנהלה שלה. פלטשר ווידא שנאס"א תשפר את הליכי הבטיחות והאמינות שלה, ותבצע שינויים ארגוניים שישפרו את היעילות שלה. שינויים שבוצעו במעבורת בתקופתו שיפרו את הבטיחות שלה, והוא דאג לפיתוח מערכת יציאה מהירה מן המעבורת לשעת חירום. החלטה חשובה שביצע הייתה להגדיל את השימוש במשגרים חד פעמיים לשיגור לוויינים. ג'יימס פלטשר נפטר מסרטן ריאות בביתו שבפרברי וושינגטון די. סי., ב-1991. מדיה וקבצים בנושא ג'יימס פלטשר בוויקישיתוף מידע נוסף על פלטשר באתר נאס"א מידע באוניברסיטת יוטה(הקישור אינו פעיל) ג'יימס פלטשר, באתר "Find a Grave" (באנגלית) ג'יימס פלטשר, נפטר בגיל 72, מנהל נאס"א שתמך בתוכנית המעבורת, עיתון הניו-יורק טיימס, 1991 Thomas O'Toole, "NASA Nominee Favors Cooperation with Russia" Washington Post,‏ 11 במרס 1971; והקונגרס האמריקאי, וועדת הסנאט למדעי אווירונאוטיקה וחלל, מועמדות ד"ר ג'יימס פלטשר למנהל נאס"א, הקונגרס ה-92, מושב ראשון, 1971, עמוד 14.
רוברט פרוש

רוברט אלן פרוש (באנגלית: Robert Alan Frosch‏; 22 במאי 1928 - 30 בדצמבר 2020) היה מנהל סוכנות החלל הלאומית לאווירונאוטיקה וחלל של ארצות הברית. פרוש נולד בניו יורק. היה המנהל החמישי של סוכנות החלל, וכיהן בתפקיד מ-1977 עד 1981. נפטר במסצ'וסטס ב-30 בדצמבר 2020. מדיה וקבצים בנושא רוברט פרוש בוויקישיתוף מידע נוסף על פרוש באתר נאס"א ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.